అన్నంరెడ్డి అదీప్ రాజ్

అన్నంరెడ్డి అదీప్ రాజ్ ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2019లో జరిగిన అసెంబ్లీ ఎన్నికల్లో యువజన శ్రామిక రైతు కాంగ్రెస్ పార్టీ తరుపున పెందుర్తి నియోజకవర్గం నుండి ఎమ్మెల్యేగా గెలిచాడు.
జననం, విద్యాభాస్యం 
అన్నంరెడ్డి అదీప్‌రాజ్‌ 21 ఫిబ్రవరి 1983లో  ఆంధ్రప్రదేశ్ రాష్ట్రం, విశాఖపట్నం జిల్లా,  పెందుర్తి మండలం, రామాపురం గ్రామంలో జన్మించాడు. ఆయన  ఎంబీఏ వరకు చదువుకున్నాడు.

రాజకీయ జీవితం
అన్నంరెడ్డి అదీప్‌రాజ్‌ రాజకీయాల్లోకి రాకముందు వ్యాపార రంగంలో ఉండేవాడు. ఆయన కాంగ్రెస్ పార్టీ ద్వారా రాజకీయాల్లోకి వచ్చి రాంపురం పంచాయతీ సర్పంచ్‌గా పని చేశాడు. ఆయన విశాఖపట్నం జిల్లా యూత్‌ కాంగ్రెస్‌ జిల్లా అధ్యక్షుడిగా పని చేసి, మరణాంతరం కాంగ్రెస్ పార్టీకి రాజీనామా చేసి 2011లో వైఎస్సార్ కాంగ్రెస్ పార్టీలో చేరాడు. ఆయన 2015లో పెందుర్తి నియోజకవర్గం వైఎస్సార్‌ సీపీ సమన్వయకర్తగా బాధ్యతలు చేపట్టి నియోజకవర్గంలో పార్టీ బలోపేతానికి కృషి చేసి 2019లో జరిగిన ఎన్నికల్లో వైసీపీ అభ్యర్థిగా పోటీ చేసి తన సమీప ప్రత్యర్థి టీడీపీ అభ్యర్థి బండారు సత్యనారాయణ మూర్తిపై గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన వైఎస్సార్‌ కాంగ్రెస్‌ పార్టీ అధికార ప్రతినిధిగా 20 అక్టోబర్ 2019న నియమితుడయ్యాడు. 

అన్నంరెడ్డి అదీప్ రాజ్ 2024లో జరిగిన ఎన్నికల్లో వైసీపీ అభ్యర్థిగా పోటీ చేసి తన సమీప ప్రత్యర్థి జనసేన అభ్యర్థి పంచకర్ల రమేష్ బాబు చేతిలో 81,870 ఓట్ల తేడాతో ఓడిపోయాడు.

మూలాలు

వర్గం:వై.యస్.ఆర్. కాంగ్రెస్ పార్టీ రాజకీయ నాయకులు
వర్గం:ఆంధ్రప్రదేశ్ శాసన సభ్యులు (2019)